تورکیه، هیندیستان ایله ایلیشکیلرین‌ده‌کی گرگینلیین آرتدیغی پاکیستانا آراچی‌لیق تکلیف ائتدی.
خاریجی ایشلر باخانی چاووش‌اوغلو، هیندیستان ایله پاکیستان آراسین‌دا باش وئره‌نلره دایر آچیقلامالار وئردی.
گرگین‌لیگی آرتیراجاق آددیملاردان چکینمک لازیم اولدوغونو وورغولایان چاووش‌اوغلو، تورکیه اولاراق گرگینلیین آزالدیلماسین‌دا هر زامان قاتقی وئرمک آرزوسون‌دا اولدوقلارینی بیلدیردی.
چاووش‌اوغلو،
"گرگین‌لیک‌دن قایغی دویوروق، طرفلری ساغ‌دویو و اعتدالا چاغیریریق. بونو پاکیستانا دا بو سحر چاتدیردیق" دئدی.
ایکی اؤلکه آراسین‌دا باش وئره‌ن کشمیر مسئله‌سینین بیر آن اؤنجه حل ائدیلمه‌سی لازیم اولدوغونو ایفاده ائد‌ن چاووش‌اوغلو،
"افغانیستان اونسوز دا بیر چوخ چتین‌لیک چکیر، ایکی قونشو آراسین‌داکی گرگین‌لیک‌دن ائتکیلنمه‌مه‌سی گره‌کیر. هیندیستان طرفین‌دن هر هانسی بیر بیلگیلندیرمه اولمادی. هیندیستانلا گؤروشمه‌یه حاضیریق. پاکیستان-هیندیستان آراسین‌داکی گرگین‌لیک افغانیستان سۆره‌جینه ده بعضا تأثیر ائدیر. کشمیرله محدود قالماسی ممکن دئییل" ایفاده‌لرینی ایشلتدی.
